Tite Kubo

**Tite Kubo** (japanski: 久保 帯人, *Kubo Taito*; Fuchū, 26. lipnja 1977.), rođen kao **Noriaki Kubo** (japanski: 久保 宣章, *Kubo Noriaki*), japanski mangaka i dizajner likova. Njegovo je najpoznatije djelo manga *[[Bleach (manga)|Bleach]]*, koja je izlazila od 2001. do 2016. godine te je danas jedna od najpopularnijih i najprodavanijih mangi u historiji. Ranije je napisao kratku mangu *[[Zombiepowder.]]*, a nakon *Bleacha* započeo je sad na spin-offu naslova *[[BURN ☩HE WITCH]]*.

Rođen je 26. lipnja 1977. godine u Fuchūu, gdje je njegov otac radio kao općinski vijećnik. Već je u osnovnoj školi, inspiriran kultnom mangom *[[Saint Seiya]]*, odlučio da želi postati mangaka. Svoju prvu *one-shot* mangu, "Ultra Unholy Hearted Machine", objavio je 1996. godine u časopisu *[[Weekly Shōnen Jump]]*, gdje je 1999. godine započeo s objavom svoje prve cjelovite mange, *[[Zombiepoweder.]]*; ova je manga otkazana već 2000. godine nakon samo 27 objavljenih poglavlja. Sam Kubo rekao da je da je tijekom pisanja imao ozbiljnih emocionalnih problema te da u to vrijeme još uvijek nije bio naviknut na tempo tjedne produkcije poglavlja te je više slušao svoje urednike nego vlastite ideje. No, već se 2001. godine vratio s novom mangom, *[[Bleach (manga)|Bleach]]*, koja će postati globalnih hit i biti u tisku punih 15 godina. Kubo je originalnu ideju za *Bleach* poslao časopisu odmah nakon ukidanja *Zombiepowdera.*, ali ona je odbijena; tek nakon što je Akira Toriyama, autor *[[Dragon Ball]]a*, pročitao priču i napisao pismo podrške Kubu, ideja je konačno prihvaćena. Tijekom 15 godina objavljivanja, manga je - zajedno s *[[Naruto]]m* i *[[One Piece]]om* - postala dio "Velike trojke", mangi koje su, zajedno sa svojim anime adaptacijama, postale globalni hitovi i pomogli u popularizaciji mangi i animea u svijetu, a 2004. godine dobila je i prestižni Shōgakukan Mangashō u *[[shōnen]]* kategoriji. 

Međutim, pred kraj objavljivanja, Kubo više nije mogao pratiti tjedni tempo objavljivanja zbog kojeg je imao ozbiljnih psihičkih i zdravstvenih problema, uključujući i ozbiljnih problema s ramenom koji su mu otežavali crtanje. Shvativši da će, ukoliko bude pratio taj tempo još nekoliko godina (koliko je manga trebala trajati), njegovo zdravlje biti uništeno, Kubo je 2015. godine predložio urednicima da zaključe mangu i da mu daju još najviše dvije godine da zaokruži priču. Urednici su mu dali rok od jedne godine, što je Kubo ispoštovao, ali nauštrb priče jer je posljednja velika narativna cjelina bila kritizirana zbog loše razrađene priče i zbrzanog pristupa određenim aspektima; bilo je očito kako je niz narativnih ideja zapravo odbačen i u konačnici izbačen iz konačne verzije jer je Kubo imao premalo vremena i prostora da uključi sve ideje, tako da je samo ispričao priču, ali je uobičajena narativna razrada izostavila. 

Ipak, Kubo je ostao u svijetu *Bleacha* te je napisao ili ilustrirao nekoliko romana iz serijala, a pomagao je i u dizajnu i razradi priče za animirane adaptacije. Također, aktivno je sudjelovao u anime adaptaciji posljednje narativne sage, predstavivši niz izbačenih scena i dodajući nove elemente u anime koji su tako postali dio glavne priče. Uz to, započeo je i s radom na spin-off mangi *[[BURN ☩HE WITCH]]*, koja je naišla na vrlo pozitivne kritike. Nakon prekida tjedne produkcije, Kubovo se zdravlje oporavilo. Od 2012. godine je u braku. 

## Reference

## Vanjske veze
* Tite Kubo's Official Twitter